 
عہد نامہ ِ قدیم کی بنیادیں – ماڈیول 1 – تعارف
تبادلہِ خیال کے سوالات
1. 	اس سبق میں آپ نے سب سے اہم بات کیا سیکھی؟ یا کوئی ایسی چیز جو آپ کی سمجھ میں نہیں آئی؟
2. 	 اُن انجیلی نظریات کا  خلاصہ بیان  کریں جو توریت کے تنقیدی نظریات سے مختلف ہیں۔
3. 	سبق میں بیان کردہ تین تفسیری حکمتِ عملیوں میں سے آپ عام طور پر کون سی حکمتِ عملی استعمال کرتے ہیں؟ کیا آپ کو لگتا ہے کہ آپ دیگر حکمتِ عملیوں سے فائدہ اٹھا سکتے ہیں؟ وضاحت کریں۔
4. 	جدید تنقیدی علماء کے نظریات سے واقفیت ہمارے لیے کیوں ضروری ہے؟
5. 	کیا یہ بات آپ کو فکر مند  کرتی ہے کہ موسیٰ کی توریت کی اصل تحریر بعد میں کسی نظر ِ ثانی  کے عمل سے گزری ہو؟ کیا اس سے آپ کو اس کی الہامی حیثیت اور اختیار پر شک ہوتا ہے؟ کیوں ؟یا کیوں نہیں؟
6. 	کیا آپ خود کو "بشارتی"  سمجھتے ہیں؟ وضاحت کریں۔
7. 	توریت  میں خدا کے مختلف ناموں کا ذکر ہے۔ یہ تنوع ہمیں خدا کے کردار کے مختلف پہلوؤں کو تعلیم اور منادی میں اجاگر کرنے میں کیسے مدد دیتا ہے؟
8. 	توریت میں خدا نے مافوق الفطرت طریقوں اور معجزات کے ذریعے خود کو ظاہر کیا۔ ماضی میں خدا  کے مافوق الفطرت کام  ہمیں مستقبل کے وعدوں کے بارے میں کیسے اعتماد دیتے ہے؟
9. 	توریت کا مقصد اسرائیل کو وعدہ شدہ زمین کی فتح اور آبادکاری کے لیے خدا کی خدمت میں وفاداری کے لیے تیار کرنا تھا۔ آپ اس مقصد کو اپنی حالیہ زندگی اور خدمت میں کیسے لاگو کر سکتے ہیں؟
10. 	توریت میں کون سے موضوعات ایسے ہیں جو آج کے لیے بھی اہم ہیں؟ ان میں سے کسی ایک موضوع کو اپنی حالیہ خدمت یا تعلیم میں لاگو کرنے کی مثال دیں۔

نظر ثانی اور جائزہ – انجیل کی بشارت کے  جدید    طریقہ ِ کار اور مفروضات
بشارتی مسیحی   جو کلامِ مقدس کے مکمل اختیار پر یقین رکھتے ہیں ، وہ توریت کے بارے میں کچھ بنیادی مفروضات رکھتے ہیں۔وہ مافوق الفطرت معجزات  کو تسلیم کرتے ہیں: یعنی یہ کہ خدا ایسے طریقوں سے کام کرتا ہے جو عام عمل یا قدرتی اسباب سے ماورا ہوتے ہیں۔یہ یقین ہمیں یہ اعتماد دیتا ہے کہ خدا ایسا ہے جو توریت کی تحریر اور اسرائیل کے ایمان کی افزائش میں الہامی طور پر شامل رہا۔بشارتی  مسیحی یہ بھی مانتے ہیں کہ خدا نے موسیٰ  سے توریت لکھوائی۔

کیس سٹڈی
جائمے نے پاسٹر بننے کے لیے تعلیم  اور تربیت حاصل کی اور بہت اچھے نمبر حاصل کیے۔ امتحانی کمیٹی اس سے متاثر ہوئی۔ سات گھنٹے  کے امتحان کے دوران اُس نے تمام سوالات کے درست جواب دیے۔اگرچہ جائمے  تاریخ پر خدا کے مافوق الفطرت اختیار، اُس کی محبت اور قدرت پر یقین رکھتا تھا،  مگر وہ ایک بہت خوفزدہ شخص تھا۔بدقسمتی سے امتحانی  کمیٹی صرف اس بات میں دلچسپی رکھتی تھی کہ اُس کے جوابات درست ہیں یا نہیں۔انہوں نے یہ نہیں دیکھا کہ کیا اُس کی زندگی میں واقعی ان باتوں پر یقین کا ثبوت موجود ہے — کیا اُس کے اعمال، کردار اور جذبات خدا سے متاثر ہوئے ہیں؟کیا وہ واقعی خدا سے محبت کرتا ہے؟ کیا وہ دوسروں سے محبت کرتا ہے؟ اُنہوں نے ان باتوں پر غور نہیں کیا ۔

غور و خوض کے سوالات
• 1	توریت پڑھتے وقت آپ کے اندر کون سے مفروضات موجود ہوتے  ہیں؟
اپنے نتائج اُن باتوں پر نہ  نکالیں جو آپ کہتے ہیں کہ آپ مانتے ہیں، بلکہ اُن اعمال اور جذباتی ردِعمل پر غور کریں جو آپ کی زندگی میں ظاہر ہوتے ہیں۔
تصور کریں کہ کوئی شخص صرف آپ کے اعمال کی بنیاد پر یہ جانچنے آیا ہے کہ آپ توریت کے بارے میں کیا مفروضات رکھتے ہیں۔ وہ کیا نتیجہ نکالے گا؟
درج ذیل باتوں کو مدِنظر رکھیں:
a. آپ نے اسے کتنی بار پڑھا ہے؟
b. آپ کون سے حصے پڑھتے ہیں اور کن سے گریز کرتے ہیں؟ کیوں؟
c. آپ اسے پڑھنے میں کتنا وقت صرف کرتے ہیں؟
d. آپ اسے اپنی روزمرہ زندگی اور اندرونی تحریکوں  پر کس حد تک لاگو کرتے ہیں؟
e. آپ کے اعمال اور جذباتی ردِعمل خدا کی قدرت کے بارے میں آپ کے مفروضات کو کیسے ظاہر کرتے ہیں؟
f. آپ کے پاس موسیٰ کے توریت لکھنے پر یقین رکھنے کی کیا وجوہات ہیں؟
g. "Essential Mosaic Authorship" کا کیا مطلب ہے؟
h. اس یقین سے آپ کی زندگی میں کیا فرق پڑتا ہے؟

عملی مشق
اپنی زندگی اور خدمت میں خود کا جائزہ لیں:
اِس بات کاکیا ثبوت   ہے کہ آپ کلامِ مقدس کی الہامی  حیثیت پر یقین رکھتے ہیں؟ اِس بات کا کیا   ثبوت   ہے کہ آپ یقین رکھتے ہیں کہ خدا تاریخ میں معجزاتی طور پر شامل  رہا ہے، قادرِ مطلق ہے اور آپ سے محبت کرتا ہے؟اگر ثبوت صرف وہی ہے جو آپ کہتے ہیں وہ آپ مانتے ہیں، تو اُن اعمال اور جذباتی ردِعمل کا جائزہ لیں جو آپ کی زندگی میں ظاہر ہوتے ہیں۔آپ کس چیز سے محبت کرتے ہیں؟
